William Anderson Soga

**William Anderson Soga** (1858-15 July 1916) waba ngumuntfu wekucala wase-Afrika wekutfola ticu tebudokotela ku MBCM ngemnyaka wa-1883. Kantsi leticu watiphotfula eMelika watsi nakacedza wasebenta eNingizimu Afrika, waphindze waba ngumuntfu wase-Afrika wekucala lowatfola i-doctorate MD. Incwadzi yakhe lenesihloko lesitsi "The ethnology of the Bomvanas of Bomvanaland, a aboriginals tribe in South East Africa, with observations on the climate and diseases of the country, and the methods of treatment used among the people" yacedvwa e-University of Glasgow ngemnyaka wa 1895. Waphindze wagcotjwa njengemphristi esontfweni le-United Presbyterian Church ngemnyaka wa-1885, lokwamenta waba ngulomunye wetitfunywa telivangeli tekucala eNingizimu Afrika. Rev Dr Soga bekatsintseka ekuphatfweni kwetiteshi temishini, kwakhiwa kwemasontfo, kuhlolwa kanye nekwelashwa kwetigulane, lucwaningo kanye nekubhala.

## Imphilo yasebuntfwaneni nemndeni[edit]
Soga bekunguye wekucala waNkk. Janet na Rev Tiyo Sogaʹs bantfwana labasiphohlongo labatalwa emkhatsini wa-1858 na-1870. William, ngekusho kwesatiso sakhe sekufa kanye nesitifiketi sakhe sekubhalisa watalwa ePeelton, dvutane neNkhosi William Dzonga (lephindze yabitwa ngekutsi yiQonce ngemnyaka wa-2021). William Soga wakhulela esiteshini semishini saseMgwali eStatterheim, eSifundzeni sase-Amathole lebesicondziswa batali bakhe futsi lapho khona linyenti lebomnakabo bebatalwa khona.

Kubantfwana labasiphohlongo lababitwa ngekutsi nguTiyo naJanet Soga, munye wabo lobitwa ngekutsi ngu-Alexander lowatalwa emkhatsini waWilliam Anderson nemnakabo lomncane John Henderson watalwa afile. Laba labanye basindza baze bakhula. John Henderson watalwa ngaFebruary 1860. Indvodzana yesine - Kirkland Alan Soga (lephindze ibhalwe ngekutsi ngu-Allan Kirkland Soga) yatalwa mhlaka 20 Novemba 1861. Isabella McFarlane watalwa ngemnyaka wa 1864 e-Inverkip, eScotland. Ngemnyaka wa 1865 umfana wekugcina weSoga watalwa - Jotello Festiri Soga. Indvodzakati yesibili yaJanet naTiyoʹs Frances Maria Anna watalwa ngemnyaka wa 1868 eTutura (eSomerville) eTranskei lapho umndeni watfutsela khona ngemnyaka wa-1869. Jessie Margaret Soga naye watalelwa eTutura ngemnyaka wa 1871.

= Imfundvo[edit] =
**Imfundvo yemabanga laphansi**

Kusukela ngemnyaka wa 1867 Soga  waya eLovedale Seminary aneminyaka lengu 9, kwatsi ngekuhamba kwesikhatsi waya ekolishi. Ngemuva kweminyaka lelishumi yekwakha iMgwali Mission Station kanye nelibandla layo, umndeni wakaSoga watfutsela eTutura eTranskei emphumalanga yeKapa. Kungaleso sikhatsi lapho boTiyo naJanet Soga bacala khona kulungiselela William, John na-Alan kutsi bafundze phesheya ikakhulukati eGlasgow, eScotland. Ngemnyaka wa-1870, William, nyalo loneminyaka lengu-12 budzala, John Henderson (lobekaneminyaka lengu-10 budzala) kanye naKirkland Allan (lobekaninyaka lengu-9) basuka eNingizimu Afrika bashiya umndeni wabo lomkhulu waseNingizimu Afrika, bomnakabo labancane (Isabella McFarlane, Jotello Festiri kanye naFrancis Anne), make wabo (lobekakhulelwe nguJessie lowatalwa ngaJuni 1870) kanye nababe wabo Tiyo lobekagula kakhulu ngaleso sikhatsi futsi lobekatawufa mhlaka-12 Ingci 1871 ngaphandle kwekubona futsi.

**Imfundvo yasesikolweni lesiphakeme**

Ngekusebentisa emalungiselelo laentiwa ngubabe wabo William kanye nabomnakabo bahlangabetana na Rev. Henry Miller nemkakhe, futsi kucatjangwa kutsi labazalwane bebahlala nalababili base Hammersmith, eLondon, eNgilandi. Ngenca yekuhlala kwabo eScotland, Tiyo Soga bekanikele ngemadvodzana akhe kutsi anakekelwe nguMnumzane R.A. Bogue kanye naDokotela William Anderson. Bogue abelilunga lelisontfo laseGlasgow John Street lapho khona Soga bekahlala asondzelene khona. Bogue bekangumgcugcuteli wetimali wemfundvo yakadzeni yase Sogańs phesheya, umnikeli weMgwali Mission futsi bekangumngani losedvute. Anderson, lowabitwa ngemuva kwaWilliam Anderson Soga lobekangumfundisi walelisontfo, wabhabhadisa Tiyo Soga futsi watsatfwa nguye njengemeluleki. William, John na-Allan bonkhe bafundza e-High School yase-Glasgow kusukela nga-1870 kuya ku-1873 ngemuva kwaloko John na- Allan batfutsela e-Dollar Academy ngesikhatsi William achubeka nekufundza e-Glasgo High School.

**Imfundvo lephakeme**

William Anderson wafundza e-University of Glasgow iminyaka lesiphohlongo. Wabhalisa aneminyaka lengu-17, wacala kufundza eFaculty of Arts. Ngesikhatsi lesifanako, wafundzela budokotela e-University of Edinburgh (1881-2 and 1882-3), kepha waphotfula i-MBCM e-Universities of Glasgow mhlaka 26 Kholwane 1883 aneminyaka lengu-25. William wabuyela eNyuvesi yase-Glasgow kuyofundzela i-MD degree. Umbhalo wakhe we-MD lobhalwe ngesandla lonesihloko lesitsi "The ethnology of the Bomvanas of Bomvanaland, an aboriginal tribe of South East Africa: with observations on the climate and diseases of the country, and the methods of treatment used among the people" wasetjentiswa mhlaka-20 Mashi 1894. Waphotfula mhlaka 13 April 1894. Ngekuhamba kwesikhatsi, William Anderson Soga waya e-United Presbyterian Church Divinity Hall (e-Edinburgh). Wagcotjwa njengesitfunywa selivangeli nga-1885.

= Umshado kanye nebantfwana =
William Anderson (lobekaneminyaka lengu-27) kanye naMary Agnes Meikle (lobekaninyaka lengu-19 budzala) bashada nga-1885 eCumbernauld eScotland. Ngesikhatsi semshado wabo i-United Presbyterian Church (UPC) yaniketa Rev Dr William Anderson Soga sikhundla eMalan Mission e-Willowvale lesendzaweni leyatiwa ngekutsi yi-Amathole esifundzeni sase-Eastern Cape, cishe ngemakhilomitha langu-32 eningizimu-mpumalanga ye-Idutywa (kubhalwa kwanyalo: Dutywa) futsi cishe ngemakhilometha langu-150 kusuka eBhisho, inhlokodolobha yesifundza sase-East Cape kusukela nga-1994. Laba labashadene bahamba baya eKapa Colony eNingizimu Afrika ngekushesha ngemuva kwekushada kwabo.

Rev Dr WA kanye naNks. Soga wasebenta eMalan Mission Station. Ngekuhamba kwesikhatsi, Soga wakhetfwa njengesitfunywa selivangeli sekucala e-amaBomvana, incenye lencane ye-amaXhosa lebeyihlala eBomvanaland e-Elliotdale emkhatsini we-Bashee (kubhalwa kwanyalo: Mbhashe) kanye ne-Umtata (kubhalwa kwesikhatsi: Mthatha) Imifula leyaletfwa ngaphansi kwekubusa kweBrithani nga-1885. Soga wachaza iBomvanaland njengentfo lesemkhatsini weKapa kanye neNatal. Kungakapheli tinyanga letisitfupha laba labashadene bakha lisontfo nesikolwa lapho khona Mary Agnes abefundzisa khona. Ngetulu kwemsebenti wakhe wetitfunywa telivangeli Dokotela Soga welapha tigulane letingaba tinkhulungwane letimbili ngemnyaka. Waphindze wahamba emahlandla lamanyenti eScotland lapho aniketa khona tinkhulumo ngesimo semishini eKapa kubantfu be United Presbyterian Church, ngesikhatsi Mary Agnes aniketa tinkhulumo ku-Women's Zenana Mission.

Ngemnyaka wa-1914, Rev Dr WA Soga wagula ngenca yetinkinga tenhlitiyo. Washona mhlaka 15 Kholwane 1916 enkundleni yeligalofu e-Elliotdale. Bekatiwa njengemdlali lonenshisekelo, atsandza ikhilikithi neligalofu, kanye nemlimi wetingadze. I-embolism ebuchosheni yabhalwa njengembangela yekufa esitifiketini sekufa. Umfati wakhe Dokotela Sogańs wachubeka nekusebenta ehhovisini lakhe lekudokotela kanye nendvodzana yabo. Mary Agnes washona ngemnyaka wa 1919 futsi wangcwatjwa eceleni kwendvodza yakhe emathuneni aseMiller Church.

= Ema-link langaphandle[edit] =
[Imibhalo lengentansi] I-C, Plug, Dr William Anderson Soga, S2A3 Biographical Database of Southern African Science 

William Anderson Biography, The University of Glasgow Story 

Sigaba: Kutalwa kwebantfwana labangu-1857 Sigaba: kufa kwebantfwana bema-1916 Sigaba:Badokotela Sigaba:Bafundzi be-University of Glasgow Sigaba: Bantfu be-Xhosa Sigaba:I-Orders of South Africa Sigaba:-19th-century Presbyterian ministers

## Imibhalo lebhalwe phansi